8. ágúst

8. ágúst er 220. dagur ársins (221. á hlaupári) samkvæmt gregoríska tímatalinu. 145 dagar eru eftir af árinu.

 Atburðir 
 1504 - Höggmyndin Davíð eftir Michelangelo Buonarroti var sett upp fyrir framan Palazzo Vecchio í Flórens.
 1521 - Borg Asteka, Tenochtitlán, féll í hendur Hernán Cortés og innfæddra bandamanna hans.
 1653 - Fyrsta stríð Englands og Hollands: Orrustan við Scheveningen hófst.
 1727 - Eldgos hófst í Öræfajökli. Mikið öskufall var í þrjá daga og hlaup kom úr jöklinum og olli miklum skemmdum á landi. Gosið stóð í eitt ár en var þó mun minna en gosið 1362.
 1786 - Fjallið Mont Blanc var klifið í fyrsta sinn.
 1831 - Hollendingar náðu borginni Hasselt á sitt vald í orrustunni um Hasselt.
 1849 - Austurríkismenn bældu niður uppreisn Ungverja með aðstoð Rússa.
 1896 - Lægsta lokun Dow Jones-vísitölunnar nokkru sinni varð í Bandarísku kauphöllinni, 28,48 stig.
 1908 - Wilbur Wright tók flugið á kappakstursbraut í Le Mans í Frakklandi. Sýningin varði í tæpar tvær mínútur og vakti mikla lukku meðal áhorfenda.
 1938 - Skátafélagið Bjarmi var stofnað á Blönduósi.
 1949 - Bútan varð sjálfstætt undan Bretlandi.
 1967 - ASEAN-yfirlýsingin var undirrituð af fulltrúum fimm Suðaustur-Asíuríkja.
 1973 - Andlát Dean Corll leiddi til þess að fjöldamorðin í Houston uppgötvuðust.
 1975 - Banqiao-stíflan í Kína gaf sig með þeim afleiðingum að 26 þúsund manns drukknuðu og ellefu milljónir misstu heimili sín.
 1976 - Kirkja Jesú Krists hinna síðari daga heilögu var stofnuð í Reykjavík.
 1980 - Viktor Kovalenko, sovéskur sjómaður, bað um pólitískt hæli á Íslandi. Hann fluttist síðar til Bandaríkjanna.
 1981 - Stokksnesganga var haldin á vegum Samtaka herstöðvaandstæðinga.
 1988 - Þúsundir mótmælenda voru drepnir í 8888-uppreisninni í Mjanmar.
 1988 - Samið var um vopnahlé milli Suður-Afríku, Angóla og Kúbu.
 1989 - STS-28: Geimskutlan Columbia hélt í 5 daga leynilega geimferð.
 1991 - Stærsta bygging allra tíma, útvarpsmastrið í Varsjá, hrundi.
 1991 - Skipið Vlora með 12.000 albönskum flóttamönnum kom í land við Barí á Ítalíu.
 1992 - Á Ólympíuleikunum í Barcelona á Spáni náði Ísland fjórða sæti í handknattleik. Einnig varð Sigurður Einarsson í fimmta sæti í spjótkasti á þessum sömu leikum.
 1993 - Veikur sjómaður var sóttur um borð í franskt rannsóknarskip norðaustur af Íslandi og fóru þyrlur og Herkúlesflugvél frá varnarliðinu þennan 1100 mílna leiðangur, sem var lengsti björgunarleiðangur, sem farinn hafði verið frá Íslandi.
 1999 - Callatis-hátíðin var haldin í fyrsta sinn í Rúmeníu.
 2000 - Suðurríkjakafbátnum H. L. Hunley var bjargað af hafsbotni.
 2008 - Sumarólympíuleikarnir 2008 voru settir í Beijing.
 2011 - Skuldakreppan í Evrópu: Hlutabréfavísitölur hrundu um allan heim vegna ótta við útbreiðslu kreppunnar.
 2014 - Bandaríkjaher hóf loftárásir gegn hryðjuverkasamtökunum Íslamska ríkinu í Norður-Írak.
 2015 - Sigrún Þuríður Geirsdóttir synti fyrst íslenskra kvenna yfir Ermarsund.
 2022 - Bandaríska alríkislögreglan gerði húsleit á heimili Donald Trump í Mar-a-Lago í Flórída og fann þar mikið af trúnaðarskjölum.
 2023 - Miklir skógareldar urðu á Maui á Havaí. Yfir 100 létust.

 Fædd 
 1694 - Francis Hutcheson, skosk-írskur heimspekingur (d. 1746).
 1716 - Jón Teitsson, íslenskur biskup (d. 1781).
 1857 - Herbert Weir Smyth, bandarískur fornfræðingur (d. 1937).
 1879 - Emiliano Zapata, mexíkóskur byltingarmaður (d. 1919).
 1921 - Aðalheiður Bjarnfreðsdóttir, íslensk baráttukona (d. 1994).
 1929 - Luis García Meza Tejada, bólivískur einræðisherra (d. 2018).
 1937 - Dustin Hoffman, bandarískur leikari.
 1941 - George Tiller, bandarískur læknir (d. 2009).
 1948 - Akira Matsunaga, japanskur knattpyrnumaður.
 1951 - Louis van Gaal, hollenskur knattspyrnustjori.
 1951 - Mohamed Morsi, egypskur forseti.
 1952 - Jostein Gaarder, norskur rithöfundur.
 1954 - Finnur Ingólfsson, íslenskur athafnamaður.
 1955 - Sigrún Hjálmtýsdóttir, íslensk söngkona.
 1958 - Akihiro Nishimura, japanskur knattspyrnuleikari.
 1961 - The Edge, írskur gítarleikari, meðlimur írsku hljómsveitarinnar U2.
 1964 - Klaus Ebner, austurrískur rithöfundur.
 1964 - Giuseppe Conte, ítalskur stjórnmálamaður.
 1974 - Mikael Torfason, íslenskur rithöfundur og blaðamaður.
 1975 - Makoto Tanaka, japanskur knattspyrnumaður.
 1979 - Guðjón Valur Sigurðsson, íslenskur handknattleiksmaður.
 1981 - Roger Federer, svissneskur tennisleikari.
 2001 - Karólína Lea Vilhjálmsdóttir, íslensk knattspyrnukona.

 Dáin 
 1171 - Hinrik af Blois, biskup af Winchester og bróðir Stefáns Englandskonungs (f. 1111).
 1533 - Lucas van Leyden, hollenskur listmálari (f. 1494).
 1694 - Antoine Arnauld, franskur guðfræðingur, heimspekingur og stærðfræðingur (f. 1612).
 1746 - Francis Hutcheson, skosk-írskur heimspekingur (f. 1694).
 1824 - Friedrich August Wolf, þýskur fornfræðingur (f. 1759).
 1827 - George Canning, breskur stjórnmálamaður (f. 1770).
 1992 - Ajatollah Abul-Qasim Khoei, álitinn einn af helstu leiðtogum Shíta (f. 1899).
 2008 - Yodrak Salakjai, taílenskur poppsöngvari (f. 1956).
 2010 - Patricia Neal, bandarísk leikkona (f. 1926).

Flokkur:Ágúst